CELEX: 32012R0088
Language: et
Date: 2012-02-01 00:00:00
Title: Komisjoni rakendusmäärus (EL) nr 88/2012, 1. veebruar 2012 , millega muudetakse määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga

2.2.2012   
            
            
               ET
            
            
               Euroopa Liidu Teataja
            
            
               L 30/11
            
         KOMISJONI RAKENDUSMÄÄRUS (EL) nr 88/2012,
   1. veebruar 2012,
   millega muudetakse määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 7. juuli 2003. aasta määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga, (1) eriti selle artikli 11 punkti c,
   ning arvestades järgmist:
   
               (1)
            
            
               Määruse (EÜ) nr 1210/2003 IV lisas on esitatud nende endise presidendi Saddam Husseini režiimiga seotud füüsiliste ja juriidiliste isikute, asutuste ja üksuste loetelu, kelle rahalised vahendid ja majandusressursid nimetatud määruse alusel külmutatakse.
            
         
               (2)
            
            
               2. juunil 2011 otsustas ÜRO Julgeolekunõukogu sanktsioonide komitee jätta ÜRO Julgeolekunõukogu resolutsiooni 1483(2003) lõike 23 punkti b alusel kaks füüsilist isikut välja nende isikute ja üksuste loetelust, kelle suhtes tuleks kohaldada rahaliste vahendite ja majandusressursside külmutamist,. Lisaks otsustas sanktsioonide komitee 6. detsembril 2011 jätta nimetatud loetelust välja veel ühe füüsilise isiku.
            
         
               (3)
            
            
               Määruse (EÜ) nr 1210/2003 V lisas on loetletud pädevad asutused, kellele on antud kõnealuse määruse rakendamisega seotud konkreetsed ülesanded. Kõnealust loetelu tuleks ajakohastada Kreekalt ja Ungarilt saadud teabe alusel.
            
         
               (4)
            
            
               Seepärast tuleks määruse (EÜ) nr 1210/2003 IV ja V lisa vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesolevaga muudetakse määruse (EÜ) nr 1210/2003 IV lisa vastavalt käesoleva määruse I lisale.
   Artikkel 2
   Määruse (EÜ) nr 1210/2003 V lisa muudetakse vastavalt käesoleva määruse II lisale.
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. veebruar 2012
      
         
            Komisjoni nimel presidendi eest
         
         
            välispoliitika vahendite talituse direktor
         
      
   
   
      (1)  ELT L 169, 8.7.2003, lk 6. Määrust on viimati muudetud nõukogu määrusega (EÜ) nr 131/2011 (ELT L 41, 15.2.2011, lk 1).
   
      I LISA
      Määruse (EÜ) nr 1210/2003 IV lisast jäetakse välja järgmised füüsilised isikud, asutused ja üksused.
      
                  (1)
               
               
                  Nabil Victor Karam. Sünniaeg: 1954. Aadressid: a) C/o Trading and Transport Services, Al-Razi Medical Complex, Jabal Al-Hussein, Amman, Jordan, b) C/o Alfa Company Limited for International Trading and Marketing, P.O. Box 910606, Amman 11191, Jordan. Kodakondsus: Liibanoni.
               
            
                  (2)
               
               
                  Hikmat Jarjes Bahnam (alias Hikmat Gargees). Aadress: Bagdad, Iraak. Pass nr 035667(Iraagi pass).
               
            
                  (3)
               
               
                  Tarik Nasser S. Al Obaidi [alias a) Tarik al'Ubaydi, b) Tariq al'Ubaydi]. Sünniaeg: 1945. Sünnikoht: Bagdad, Iraak. Aadress: Bagdad, Iraak. Pass nr 212331(Iraagi pass).
               
            
   
      II LISA
      Määruse (EÜ) nr 1210/2003 V lisa muudetakse järgmiselt.
      
                  (1)
               
               
                  Pealkirja „KREEKA” all asendatakse veebileht, millelt saab teavet pädeva asutuse kohta, järgmisega:
                  „http://www1.mfa.gr/en/foreign-policy/global-issues/international-sanctions.html”
               
            
                  (2)
               
               
                  Pealkirja „UNGARI” all asendatakse veebileht, millelt saab teavet pädeva asutuse kohta, järgmisega:
                  „http://www.kormany.hu/download/5/35/50000/ENSZBT-ET-szankcios-tajekoztato.pdf”.